Jules Bordet

Jules Jean Baptiste Vincent Bordet (13. kesäkuuta 1870 – 6. huhtikuuta 1961) oli belgialainen immunologi ja mikrobiologi. Bordetella-proteobakteerit on nimetty hänen mukaansa. 

Bordet valmistui lääketieteen tohtoriksi vuonna 1892 ja aloitti vuonna 1894 työskentelyn Pariisin Pasteur-instituutissa. Hän palasi Belgiaan ja perusti Brysseliin paikallisen Pasteur-instituutin vuonna 1901.

Yksi Bordet’n tunnetuimmista ansioista on hinkuyskän aiheuttavan Bordetella pertussis -bakteerin eristäminen Octave Gengoun kanssa vuonna 1906. Hänestä tuli vuonna 1907 bakteriologian professori Brysselissä.

Bordet’lle myönnettiin vuonna 1919 Nobelin lääketieteen palkinto.

Lähteet 

Belgialaiset lääkärit‎ 
Belgialaiset biologit
Immunologit
Mikrobiologit
Vuonna 1870 syntyneet
Vuonna 1961 kuolleet
Nobelin fysiologian tai lääketieteen palkinnon saajat